अगर बात हाथ से इतनी निकल चुकी है तो वह दिन दूर नहीं जब स्वाधीनता दिवस और गणतंत्र दिवस के राष्ट्रीय आयोजनों में भी बाजार अपनी मनमानी करता नजर आएगा। ऐसा नहीं है कि मैं बाजार के एकदम खिलाफ हूं, लेकिन मेरा मानना है कि किन्हीं विवेकजन्य तर्कों की मांग पर बाजार की लगाम थामी जाने की स्थिति संभव बनी रहनी चाहिए। आखिर मैच के बीच में ‘ब्रेक’ के दौरान भी तो किंगफिशर का विज्ञापन होता है, लेकिन मैच के मैदान में खिलाड़ियों की जर्सी के माध्यम से विजय माल्या को निरंतर नजर में बनाए रहने देना या तो राष्ट्रीय विवेक की चेतना पर सवाल उठाता है या हमारी राष्ट्रीय व्यवस्था बेबस है। ये दोनों ही स्थितियां चिंताजनक हैं।